钦定古今图书集成/明伦汇编/皇极典/第195卷 > 宋
## 钦定古今图书集成/明伦汇编/皇极典/第195卷 > 宋

### 太祖建隆元年受周禅即皇帝位

按《宋史太祖本纪》，“太祖讳匡引，姓赵氏，涿郡人也。高
祖朓，是为僖祖，仕唐，历永清、文安、幽都令。朓生珽，是
为顺祖，历藩镇从事，累官兼御史中丞。珽生敬，是为
翼祖，历营蓟、涿三州刺史。敬生弘殷，是为宣祖。周显
德中，宣祖贵，赠敬左骁骑卫上将军。宣祖少骁勇，善
骑射，事赵王王镕，为镕将五百骑援唐庄宗于河上”，
有功，庄宗爱其勇，留典禁军。汉乾祐中，讨王景于凤
翔，会蜀兵来援，战于陈仓。始合，矢集左目，气弥盛，奋
击大败之，以功迁护圣都指挥使。周广顺末，改铁骑
第一军都指挥使，转右厢都指挥、领岳州防御使。从
征淮南，前军却，吴人来乘，宣祖邀击败之。显德三年，
督军平扬州，与世祖会寿春。寿春卖饼家饼薄小，世
宗怒，执十馀辈，将诛之，宣祖固谏得释。累官检校司
徒、天水县男，与太祖分典禁兵，一时荣之。卒，赠武清
军节度使。太尉太祖，宣祖仲子也。母杜氏，后唐天成
二年生于洛阳夹马营，赤光绕室，异香经宿不散，体
有金色，三日不变。既长，容貌雄伟，器度豁如，识者知
其非常人。学骑射，辄出人上。尝试恶马，不施衔勒，马
逸上城斜道，额触门楣坠地，人以为首必碎，太祖徐
起，更追马腾上，一无所伤。又尝与韩令坤博土室中，
雀斗户外，因竞起掩雀，而室随坏。汉初，漫游无所遇，
舍襄阳僧寺。有老僧善术数，顾曰：“吾厚赆汝，北往则
有遇矣。”会周祖以枢密使征李守真，应募居帐下。广
顺初，补东西班行首，拜滑州副指挥。世宗尹京，转开
封府马直军使。世宗即位，复典禁兵。北汉来寇，世宗
率师御之，战于高平，将合，指挥樊爱能等先遁，军危，
太祖麾同列驰马冲其锋，汉兵大溃。乘胜攻河东城，
焚其门，左臂中流矢，世宗止之。还，拜殿前都虞候，领
严州刺史。三年春，从征淮南，首败万众于涡口，斩兵
马何延锡等。南唐节度皇甫晖、姚凤众号十五万，塞
清流关击走之，追至城下，晖曰：“人各为其主，愿成列
以决胜负。”太祖笑而许之。晖整阵出，太祖拥马项直
入，手刃晖中脑，并姚凤禽之。宣祖率兵夜半至城下，
传呼开门，太祖曰：“父子固亲，启闭，王事也。”诘旦乃得
入。韩令坤平扬州，南唐来援，令坤议退。世宗命太祖
率兵二千趋六合。太祖下令曰：“扬州兵敢有过六合
者，断其足。”令坤始固守。太祖寻败齐王景达于六合
东，斩首万馀级。还，拜殿前都指挥使，寻拜定国军节
度使。四年春，从征寿春，拔连珠砦，遂下寿州。还，拜义
成军节度、检校太保，仍殿前都指挥使。冬，从征濠、泗，
为前锋。时南唐砦于十八里滩，世宗方议以橐驼济
师，而太祖独跃马截流先渡，麾下骑随之，遂破其砦。
因其战舰乘胜攻泗州，下之。南唐屯清口，太祖从世
宗翼淮东下，夜追至山阳，俘唐节度使陈承诏以献，
遂拔楚州。进破唐人于滦江口，直抵南岸，焚其营栅，
又破之于瓜步，淮南平。唐主畏太祖威名，用间于世
宗。遣使遗太祖书，馈白金三千两，太祖悉输之内府，
间乃不行。五年，改忠武军节度使。六年，世宗北征，为
水陆都部署。及莫州，先至瓦桥关，降其守将姚内斌，
战却数千骑，关南平。世宗在道阅四方文书，得韦囊，
中有水三尺馀，题云“点检作天子”异之。时张永德为
点检，世宗不豫，还京师，拜太祖检校太傅、殿前都点
检以代永德。恭帝即位，改归德军节度、检校太尉。七
年春，北汉结契丹入寇，命出师御之，次陈桥驿，军中
知星者苗训引门吏楚昭辅视，日下复有一日，黑光
摩荡者久之。夜五鼓，军士集驿门，宣言策点检为天
子。或止之，众不听。迟明，逼寝所，太宗入白，太祖起。诸
校露刃列于庭曰：“诸军无主，愿策太尉为天子。”未及
对，有以黄衣加太祖身，众皆罗拜呼万岁，即掖太祖
乘马。太祖揽辔谓诸将曰：“我有号令，尔能从乎？”皆下
马曰：“唯命。”太祖曰：“太后、主上，吾皆北面事之，汝辈不
得惊犯。大臣皆我比肩，不得侵陵。朝廷。府库士庶之
家，不得侵掠。用令有重赏，违即孥戮汝。”诸将皆载拜
肃队以入。副都指挥使韩通谋御之，王彦昇遽杀通
于其第。太祖进登明德门，令甲士归营，乃退居公署。
有顷，诸将拥宰相范质等至，太祖见之，呜咽流涕曰：
“违负天地，今至于此！”质等未及对，列校罗彦瓌按剑
厉声谓质等曰：“我辈无主，今日须得天子。”质等相顾计无从出，乃降阶列拜，召文武百僚至晡，班定，翰林
承旨陶谷出《周恭帝禅位制书》于袖中，宣徽使引太
祖就庭，北面拜受，已，乃掖太祖升崇元殿，服衮冕，即
皇帝位。迁恭帝及符后于西宫，易其帝号曰郑王，而
尊符后为周太后。建隆元年春正月乙巳，大赦，改元，
定有天下之号曰“宋。”赐内外百官军士爵赏，贬降者
叙复，流配者释放，父“母该恩者封赠，遣使遍告郡国。”
丙午，诏谕诸镇将帅。戊申，赐书南唐。赠韩通中书令，
命以礼收葬。己酉，遣官告祭天地社稷。

按《曲洧旧闻》：太祖在周时，受命北讨，至陈桥，为三军
推戴。时杜太后眷属以下尽在定力院，有司将搜捕
主僧悉令登阁而固其扄𫔎。俄而大搜索，主僧绐云
皆散走，不知所之矣。甲士入寺陞梯，且发钥，见虫网
丝布满其上，而尘埃积凝，若累年不曾开者，乃相告
曰：“是安得有人？”遂皆返去。有顷，太祖已践祚。

### 开宝九年冬十月癸丑太宗以晋王即皇帝位

按《宋史太宗本纪》，“太宗讳炅，初名匡乂，改赐光义。即
位之二年，改今讳。宣祖第三子也。母曰昭宪皇后杜
氏。初，后梦神人捧日以授，己而有娠，遂生帝于浚仪
官舍。是夜赤光上腾如火，闾巷闻有异香。时晋天福
四年十月十七日甲辰也。帝幼不群，与他儿戏皆畏
服。及长，隆准龙颜，望之知为大人，俨如也。性嗜学，宣”
祖总兵淮南，破州县，财物悉不取，第求《古书》遗帝，恒
饬厉之，帝由是工文业，多艺能。仕周至供奉官都知。
太祖即位，以帝为殿前都虞候，领睦州防御使。亲征
泽、潞，帝以大内点检留镇，寻领泰宁军节度使。征李
重进，为大内都部署，加同平章事，行开封尹，再加兼
中书令。征太原，改东都留守，别赐门“戟，封晋王”，序班
宰相上。开宝九年冬十月“癸丑，太祖崩，帝遂即皇帝
位。乙卯，大赦，常赦所不原者咸除之。丙辰，群臣表请
听政，不许。丁巳，宰相薛居正等固请，乃许，即日移御
长春殿。庚申，以弟廷美为开封尹兼中书令，封齐王；
先帝子德昭为永兴军节度使兼侍中，封武功郡王；
德芳为山南西道节”度使、兴元尹、同平章事，薛居正
加左仆射，沈伦加右仆射，卢多逊为中书侍郎，曹彬
仍枢密使，并同平章事，楚昭辅为枢密使，潘美为宣
徽南院使。内外官进秩有差。

按《儒林公议》：太祖承五代易姓之后，知人心未固，以
太宗身试囏危，有英睿之断，可以王天下，故居常以
主社许之。一日，太宗被疾惫甚，车驾幸其邸，勉令灼
艾，因自指所御赭袍示之曰：“此尚谁著耶？”末年友爱
弥笃，终以大宝授之。

### 太宗至道三年二月真宗以皇太子即皇帝位

按《宋史真宗本纪》，真宗讳恒，太宗第三子也。母曰元
德皇后李氏。初，乾德五年，五星从镇星聚奎。明年正
月，后梦以裾承日，有娠，十二月二日生于开封府第，
赤光照室，左足指有文成天字。幼英睿，姿表特异，与
诸王嬉戏，好作战阵之状，自称元帅，太祖爱之，育于
宫中。尝登万岁殿，升御榻坐，太祖大奇之，抚而问曰：
“天子好作否？”对曰：“由天命耳。”比就学受《经》，一览成诵。
初名德昌，太平兴国八年，授检校太保、同中书门下
平章事，封韩王，改名元休。端拱元年，封襄王，改元侃。
淳化五年九月进封寿王，加检校太傅、开封尹。至道
元年八月立为皇太子，改今讳，仍判府事。故事，殿庐
幄次在宰相上，宫僚称臣，皆推让弗受。见宾客李至、
李沆，必先拜迎送，降阶及门。开封政务填委，帝留心
狱讼，裁决轻重，靡不称惬，故京狱屡空，太宗屡诏嘉
美。三年二月，太宗崩，奉遗制即皇帝位于柩前。夏四
月乙未，尊皇后为皇太后，赦天下，常赦所不原者咸
除之。丙申，群臣请听政，表三上，从之。戊戌，始见群臣
于崇政殿西序，寻赐“器币。”癸卯，门下侍郎兼兵部尚
书、平章事吕端加右仆射；弟越王元份进封雍王；吴
王元杰进封兖王，并兼中书令；徐国公元偓进封彭
城郡王，泾国公元偁进封安定郡王，并同平章事。元
俨封曹国公；侄阆州观察使惟吉为武信军节度使；
侍卫马步军都虞候傅潜、殿前都指挥使王超、侍卫
马军都指挥使李继隆、侍卫步军都指挥使高琼并
领诸军节度，驸马都尉王承衍、石保吉、魏咸信并为
诸军节度使。甲辰，宣徽北院使、知枢密院事赵镕加
南院使，左丞李至、礼部侍郎李沆并参知政事。丁未，
中外群臣进秩一等。按《吕端传》，“端进门下侍郎兼
兵部尚书。太宗不豫，真宗为皇太子，端日与”太子问
起居，及疾大渐，内侍王继恩忌太子英明，阴与参知
政事李昌龄、殿前都指挥使李继勋、知制诰胡旦谋
立故楚王元佐。太宗崩，李皇后命继恩召端，端知有
变，锁继恩于阁内，使人守之而入。皇后曰：“宫车已晏
驾，立嗣以长，顺也。今将如何？”端曰：“先帝立太子，正为
今日，今始弃天下，岂可遽违命，有异议邪？”乃奉太子
至福宁庭中。真宗既立，垂帘引见群臣，端平立殿下
不拜，请卷帘，升殿审视，然后降阶，率群臣拜呼万岁。

====真宗乾兴元年二月戊午仁宗以皇太子即皇帝位====按《宋史仁宗本纪》，“仁宗，讳贞，初名受益，真宗第六子，
母李宸妃也。大中祥符三年四月十四日生。章献皇
后无子，取为己子养之。天性仁孝宽裕，喜愠不形于
色。七年封庆国公，八年封寿春郡王，讲学于资善堂。
天禧元年兼中书令，明年，进封昇王。九月丁卯，册为
皇太子，以参知政事李迪兼太子宾客，癸酉，谒太庙。”
四年，诏五日一开资善堂，太子秉笏南乡立，听辅臣
参决诸司事。乾兴元年二月戊午，真宗崩，遗诏太子
即皇帝位，尊皇后为皇太后，权处分军国事，遣使告
哀契丹。己未，大赦，除常赦所不原者，百官进秩一等，
优赏诸军，山陵诸费，毋赋于民。按《真宗刘皇后传》：
天禧四年，帝久疾居宫中，事多决于后，宰相寇准密
议，奏请皇太子监国，以谋泄罢相，用丁谓代之。既而
入内都知周怀政谋废后杀谓，复用准以辅太子。客
省使杨崇勋、内殿承制杨怀吉诣谓告，谓夜乘犊车，
挟崇勋、怀吉造枢密使曹利用谋。明日，诛怀政，贬准
衡州司马。于是诏皇太子开资善堂，引大臣决天下
事，后裁制于内。真宗崩，遗诏尊后为皇太后，军国重
事，权取处分。谓等请太后御别殿，太后遣张景宗、雷
允恭谕曰：“皇帝视事，当朝夕在侧，何须别御一殿。”于
是请帝与太后五日一御承明殿，帝位左，太后位右，
垂帘决事。议已定，太后忽出手书，第欲禁中阅章奏，
遇大事即召对辅臣。其谋出于丁谓，非太后意也。谓
既贬，冯拯等三上奏，请如初议，帝亦以为言。于是始
同御承明殿，百官表贺。

按《龙川别志》：真宗晚年得风疾，自疑不起，尝卧枕宦
者周怀政股，与之谋，欲命太子监国。怀政，东宫官也，
出与寇准谋之，遂议立太子，废刘氏，黜丁谓等，使杨
亿具草诏书。亿私语其妻弟张演曰：“数日之后，事当
一新。”稍泄，丁谓夜乘妇人车与曹利用谋之，诛怀政，
黜准，召亿至中书，亿惧，便液俱下，面无人色。谓素重
亿，无意害之，徐曰：“谓当改官，烦公为作一好麻耳。”亿
乃少安。准初为此谋，欲遣使四方，宣示风指，诛异己
者。使杨亿为诏书，遣其婿王曙出使。曙知其不可，力
止之，意其必有祸败，藏其诏书草，使其妻缝置夹衣
中。及刘后既没，朝廷方欲理准旧勋，曙出其书，文字
磨灭，殆不可复识。由此赠亿礼部尚书，谥曰“文。”
按《东轩笔录》：“天禧末，真宗寝疾，章献明肃太后渐预
朝政，真宗意不能平。寇莱公探此意，遂欲废章献，立
仁宗，策真庙为太上皇，而诛丁谓、曹利用等。于是李
迪、杨亿、曹玮、盛度、李遵勉等协力处画已定，凡诏命
尽使杨亿为之，且将举事。会策公因醉漏言，有人驰
报晋公，晋公夜乘犊车往”利用家谋之。明日，利用入，
尽以莱公所谋白太后，遂矫真宗上仙，乃指莱公为
反而投海上。其事有类上官仪者，天下冤之。杨亿临
死，取当时所为诏诰及始末事迹，付遵、勉收之。至章
献上仙，遵、勉乃抱亿所留书进呈仁宗。及叙本末，仁
宗尽见当日曲直，感叹再三，遂下诏湔涤其冤，凡预
莱公党而被逐者，皆昭雪之。

### 仁宗嘉祐八年夏四月壬申英宗以钜鹿公即皇帝位

按《宋史英宗本纪》，英宗讳曙，濮安懿王允让第十三
子。母曰仙游县君任氏，明道元年正月三日生于宣
平坊第。初，王梦两龙与日并堕，以衣承之。及帝生，赤
光满室，或见黄龙游光中。四岁，仁宗养于内。宝元二
年，豫王生，乃归濮邸。帝天性笃孝，好读书，不为燕嬉
亵慢，服御俭素如儒者，每以朝服见教授，曰：“师也，敢
弗为礼！”时吴王宫教吴克进《宗室六箴》，仁宗付宗正，
帝书之屏风以自戒。景祐三年，赐名宗实，授左监门
卫率府副率，累迁右羽林军大将军、宜州刺史。皇祐
二年，为右卫大将军、岳州团练使。嘉祐中，宰相韩琦
等请建储，仁宗曰：“宗子已有贤知可付者，卿等其勿
忧。”时帝方服濮王丧。六年十月辛卯，起为秦州防御
使、知宗正寺。帝以终丧辞，奏四上乃听。丧终，复授前
命，又辞。七年八月，许罢宗正，复为岳州团练使。戊寅，
立为皇子。癸未，改今名。帝闻诏，称疾，益坚辞。诏同判
大宗正事、安国公从古等往喻旨，即卧内起，帝以入。
甲辰，见清居殿。自是日再朝，或入侍禁中。九月，迁齐
州防御使、钜鹿郡公。八年，仁宗崩，夏四月壬申朔，皇
后传遗诏，命帝嗣皇帝位，百官入哭尽哀。韩琦宣《遗
制》，帝御东楹见百官。癸酉，大赦，赐百官爵一等，优赏
诸军，如乾兴故事。遣王道恭告哀于契丹。帝欲亮阴
三年，命韩琦摄冢宰，宰臣不可，乃止。

按《五朝名臣言行录》，仁宗春秋高，继嗣未立，天下以
为忧，虽或有言者，而大臣莫敢为议首。韩琦数乘间
伏奏，乞选立太子，上顾曰：“后宫一二欲就馆，卿毋亟。”
后诞育皆皇女。公一日挟《孔光传》进，对曰：“汉成帝立
二十五年，无继嗣，已议立帝弟之子定陶王为太子。
成帝中材常主，犹能之。以陛下之明，何难于此哉？太
祖为天下长虑，泽流至今，惟陛下以太祖心为心，则
无不可矣。”仁宗感悟，始以英宗判宗正寺。英宗力辞宦官宫妾，势未便，中外皆危之。公复启曰：“陛下属之
以大任而不肯当，盖其沉远详重，识虑有以过人，非
有他也，犹豫不决，招谗慝，生变故。且名未正则尚得
以辞，名体一定，父子之分明，则浮议亦不得复摇矣。”
仁宗欣纳曰：“如此则宜乘明堂大礼前，亟立为太子。”
乃召枢密大臣谕其事，或愕曰：“此大事，毋遽。”上顾曰：
“朕意决矣。”曰：“诚如此，敢为天下贺。”又召学士为诏书，
学士亦请对，然后进槁。英宗既为太子，尚坚卧，公又
奏曰：“今既为陛下子，何所间哉？愿令宫人就谕旨及
本官族属敦劝。”上如其请，始就兴宁宫。会仁宗弃天
下，平旦入预大议。英宗即帝位，宫门徐开，追百官班，
宣遗制，卫士坐甲，诸司幕庑，下治丧，人情肃然。日至
午，市肆犹有未知者。公性厚重，未尝名其功。其门人
亲客或燕坐，从容语及太子定策事，必正色曰：“此仁
宗圣德神断，为天下计，太后母道内助之力，朝廷定
议久”矣，臣子果何预焉。

按《闻见前录》：英宗于仁宗为侄，宣仁后于光献为甥，
自幼同养禁中。温成张妃有宠，英宗还本宫，宣仁还
本宅，温成薨而竟无子。一日，帝谓光献曰：“吾夫妇老
无子，旧养十三”〈英宗行次〉《滔滔》。〈宣仁小字〉各以长，立朕为十三
后为滔滔主婚，使相娶嫁。时宫中谓天子娶妇，皇后
嫁女云。盖仁宗、光献以英宗为子，圣意素定矣。此殆
天命，非人力也。至召英宗为皇子入谢，帝与后适御
后苑迎曙。〈曙英宗讳〉亭。帝谓后曰：“岂偶然哉！”嘉祐八年三
月晦日，帝起居尚安，夜一更，遽索药，且召后。后至，帝
指心不能言，宣医投药，已无及。帝崩，左右欲开宫门
召两府，后曰：“此际宫门不可开，但以密敕召两府黎
明入。”又三令进粥，四更再召医入，使人守之。望旦，两
府入，后哭告以上崩，令召皇子嗣位。英宗初不敢当，
两府共抱之，解其发，被以黄衣，命翰林学士王珪惧
甚，笔不能下。丞相魏公韩琦从容曰：“大行皇帝在位
几年，珪乃能草诏。”英宗即位数日，有疾，执政大臣请
光献后垂帘，权同听政。后辞退，久之乃从。则光献立
子之功，其可掩哉！故神宗深感之，所以事光献之礼
甚至。

按《龙川别志》：英宗皇帝，濮王十三子也，故本宫谓之
十三使。母曰仙游县君任氏。或言幼时，父兄不以为
子弟数。仁宗晚年无子，遣内夫人至濮宫，选择诸子，
欲养之禁中。英宗初不预选，选者无一可。既晚，内夫
人将登车矣，英宗匍匐屏间，见之，惊曰：“独此儿可耳。”
众皆笑，内夫人独异之，抱之登车，遂养于慈圣殿中。
时宣仁皇后以慈圣外甥，亦为慈圣所养，稍长，将以
进御。仁宗曰：“此后之近亲，待之宜异。十三长成，可以
为妇。”慈圣从之，后卒成婚。英宗在藩邸，恭俭好学，礼
下师友，甚得名誉。嘉祐末，仁宗不豫，大臣议选立宗
室子，仁宗勉从众议，立为皇子。然左右近习多不乐
者，帝忧惧，辞者久之。及仁宗晏驾，帝即位，以忧得心
疾。大臣议请慈圣垂帘，帝疾甚，后不乐。大臣有不豫
立皇子者，阴进废立之计，惟宰相韩琦确然不变。参
知政事欧阳修深助其议。当奏事帘前，慈圣呜咽流
涕，具道疾状。琦曰：“此病故耳，病已必不尔。子病母可
不容之乎？”慈圣意不怿，闻者惊惧，皆退数步立，独琦
不动。少间，修乃进曰：“太后事仁宗数十年，仁圣之德
著于天下，妇人之性，鲜不妒忌者。温成之宠，太后处
之裕如，何所不容。今母子之间，而反不能忍耶？”太后
曰：“得诸君知此，善矣。”修曰：“此事何独臣等知之，中外
莫不知也。”太后意稍和，修复进曰：“仁宗在位岁久，德
泽在人，人所信服。故一日晏驾，天下禀承遗令，奉戴
嗣君，无一人敢异同者。今太后一妇人，臣等五六措
大耳，举足造事，非仁宗遗意，天下孰肯听从？”太后默
然，久之而罢。后数日，独见英宗，帝曰：“太后待我无恩。”
曰：“自古圣帝明王，不为少矣，然独称舜为大孝，岂其
馀尽不孝也？父母慈爱而子孝，此常事，不足道。唯父
母不慈而子不失孝，乃可称耳。今但陛下事之未至
耳，父母岂有不慈者！”帝大悟，自是不复言太后短。

### 英宗治平四年春正月丁巳神宗以皇太子即皇帝位

按《宋史神宗本纪》，“神宗讳顼，英宗长子。母曰宣仁圣
烈皇后高氏。庆历八年四月戊寅，生于濮王宫，祥光
照室，群鼠吐五色气成云。八月，赐名仲鍼，授率府副
率，三迁至右千牛卫将军。嘉祐八年，侍英宗入居庆
宁宫，尝梦神人捧之登天。英宗即位，授安州观察使，
封安国公。是年五月壬戌，受经于东宫。帝隆准龙颜”，
动止皆有常度。而天性好学，请问至日晏忘食。英宗
常遣内侍止之。帝正衣冠拱手，虽大暑未尝用扇。侍
讲王陶入侍，帝率弟颢拜之。九月，加忠武军节度使、
同中书门下平章事，封淮阳郡王，改今讳。治平元年
六月，进讨颍王。三年三月，纳故相向敏中孙女为夫
人。十月，英宗不豫，帝引仁宗故事，请两日一御迩英
阁讲读，以安人心。十二月壬寅，立为皇太子。四年正

### 神宗元丰八年三月戊戌哲宗以皇太子即皇帝位按宋史哲宗本纪哲宗讳煦神宗第六子也母曰钦圣皇后朱氏熙宁九年十二月七日己丑生于宫中

赤光照室。初名佣，授检校太尉、天平军节度使，封均
国公。元丰五年，迁开府仪同三司、彰武军节度使，进
封延平郡王。七年三月，神宗宴群臣于集英殿，王侍
立，天表粹温，进止中度，宰相而下再拜贺。八年二月，
神宗寝疾，宰相王珪乞早建储，为宗庙社稷计，又奏
请皇太后权同听政，神宗首肯。三月甲午朔，皇太后
垂帘于福宁殿，谕珪等曰：“皇子性庄重，从学颖悟，自
皇帝服药，手写佛书，为帝祈福。”因出以示珪等，所书
字极端谨。珪等称贺，遂奉制立为皇太子。初，太子宫
中常有赤光，至是光益炽如火。戊戌，神宗崩，太子即
皇帝位。己亥，大赦天下，常赦所不原者，群臣进秩赐
赉诸军白虹贯日。庚子，尊皇太后曰“太皇太后”，皇后
曰“皇太后”，德妃朱氏曰“皇太妃。”

按《闻见后录》：先是，元丰七年三月大燕中燕，延安郡
王侍王珪率百官贺。及升殿，又谕王与珪相见，复分
班再拜称谢。是冬，谕辅臣曰：“明年建储，当以司马光、
吕公著为师保。”神宗弥留后，敕中人梁惟简曰：“令汝
妇制一黄袍，十岁儿可衣者，密怀以来。”盖为上仓猝
践祚之备。神宗、太母所以属意于上者，确然先定，无
纤介可疑。邢恕，倾危士也，少游光公著间，蔡确得师
保语，求所以结之者而深交恕。确为右仆射，累迁恕
起居舍人。一日，确遣恕要后侄光州团练使公绘、宁
州团练使公纪，辞不往。明日，又遣人招至东府，确曰：
“宜往见邢舍人。”恕曰：“家有桃，著《白华》，可愈。”人主疾其
说。出《道藏》，幸留一观，入中庭，红桃华也，惊曰：“白华安
在？”恕执二人手曰：“左丞相令布腹心，上疾未损，延安
冲幼，宜早定议。岐、嘉皆贤王也。”公绘等惧曰：“君欲祸
吾家。”径去。已而恕反谓后与珪为表里，欲舍延安而
立其子颢，赖己及惇、确得无变。确使山陵韩缜帘前
具陈恕等所以诬太后者，使还。贤者暴其奸，再贬知
道州，确寻窜新州。刘挚拜右仆射，恕党与，谪监永州
酒税。绍圣二年，除恕待制、知青州。章惇、蔡卞执政，谋
所释憾于元祐旧臣者，知恕险鸷，果于诞罔，又衔挚
等黜己，方思有所逞，为确报投荒之怨，召为御史中
丞。于是日夜论刘挚、梁焘、王岩叟等谋废立，又造司
马光送范祖禹赴召，有“主少国疑训”事，虑语以实后
属意徐邸之谤。又訹高士京上书，告王珪尝令高士
充问其父遵裕，侦太后之意欲谁立，遵裕叱遣士充，
乃去。又教确之子渭进及甫廋语书，有“司马昭之心，
路人所知”等语，以斥渭、挚等有废上谋，惇、卞起同文
馆狱，使蔡京安惇穷治。于是。时中人郝随日夜媒糵
称制，时中眩惑左右，惇、卞交关谋议，奉行文书于外，
作《追废太皇太后诏》，请上宣读于灵殿。钦圣献肃皇
太后、钦成皇后苦要上语甚悲，曰：“吾二人日侍崇庆，
天日在上，此语曷从出？且上必行此，亦何有于我？”上
感悟，取惇、卞奏就烛焚之，禁中相庆，而随等不悦。明
日，惇、卞理前请，上怒曰：“卿等不欲朕入英宗神御殿
乎？”抵其奏于地。同文之狱，追逮后殿御药官张士良，
胁以刀锯鼎镬无所得。又适有星变，诏曰：“朕遵祖宗
遗志，未尝戮诛大臣，释勿治恕，徒以诎于进取，极口
造言仇事政以逞。适惇、卞用事，凶德参会，舍不利之
谋，无以激怒人主，废辱之祸，几上及于君亲。曾不以
为忌，而尚何有于臣下之家？推迹谗口，开祸乱原，虽
江充、息夫躬尚何以加上！尤善知人，灼见是非邪正，
以照临百官，中外罔有遁情。如谓嘉问居后辈，诚不
可用，留邢恕于朝，置周秩言路，必无安静之理。”皆切
中蒐慝。御史中丞傅尧俞、谏议大夫梁焘、范祖禹、右
正言刘安世、殿中侍御史朱光庭交章论确怨谤不
道，人臣所不忍闻。按确与章惇、黄履、邢恕在元丰末
结为死党，自谓圣主嗣位，皆有定策之功，确所谓桀
骜狠愎，无所忌惮。若不早辨白解天下之疑，恐岁月
寖久，邪说得行，离间两宫，有伤慈孝。于是太皇太后
御延和殿，宣谕三省、枢密院大臣曰：“皇帝是神宗长
子，子承父业，其分当然。昨神宗服药既久，曾因宰执
大小，吾以皇子所书佛经宣示。”是时，众中惟首相王
珪因奏延安郡王当为皇太子，馀人无语“确有何策
立之功？若他日复来，欺罔上下，岂不为朝廷之害？”遂
责确英州别驾，新州安置，仍给递马发遣。惇、履、恕亦
皆得罪。

### 哲宗元符三年正月己卯徽宗以端王即皇帝位

按《宋史徽宗本纪》，徽宗讳佶，神宗第十一子也。母曰
钦慈皇后陈氏，元丰五年十月丁巳生于宫中。明年
正月赐名，十月授镇宁军节度使，封宁国公。哲宗即
位，封遂宁郡王。绍圣三年，以平江、镇江军节度使封
端王，出就傅。五年，加司空，改昭德彰信军节度。元符
三年正月己卯，哲宗崩，皇太后垂帘，哭谓宰臣曰：“家
国不幸，大行皇帝无子，天下事须早定。”章惇厉声对曰：“在礼律当立母弟简王。”皇太后曰：“神宗诸子，申王
长而有目疾，次则端王当立。”惇又曰：“以年则申王长，
以礼律则同母之弟简王当立。”皇太后曰：“皆神宗子，
莫难如此分别，于次端王当立。”知枢密院曾布曰：“章
惇未尝与臣等商议，如皇太后圣谕极当。”尚书左丞
蔡卞、中书门下侍郎许将相继曰：“合依圣旨。”皇太后
又曰：“先帝尝言，端王有福寿，且仁孝不同诸王。”于是
惇为之默然。乃召端王入即皇帝位，皇太后权同处
分军国事。庚辰，赦天下，常赦所不原者，百官进秩一
等，赏诸军。

### 徽宗宣和七年十二月戊午钦宗以皇太子受内禅即皇帝位

按《宋史钦宗本纪》，“钦宗讳桓，徽宗皇帝长子，母曰恭
显皇后王氏。元符三年四月己酉，生于坤宁殿。初名
亶，封韩国公。明年六月，进封京兆郡王。崇宁元年二
月甲午，更名烜，十一月丁亥，又改今名。大观二年正
月，进封定王。政和元年三月，讲学于资善堂。三年正
月，加太保。四年二月癸酉，冠于文德殿。五年二月乙”
巳，立为皇太子，大赦天下。丁巳，谒太庙。诏乘金辂，设
卤簿，如至道、天禧故事，及宫僚参谒并称臣，皆辞之。
六年六月癸未，纳妃朱氏。宣和七年十二月戊午，除
开封牧。庚申，徽宗诏皇太子嗣位，自称曰“道君皇帝”，
趣太子入禁中，被以御服，泣涕固辞。因得疾，又固辞，
不许。辛酉，即皇帝位，御垂拱殿见群臣。

按《挥麈馀话》，宣和末，祐陵欲内禅，称疾，作令召东宫。
先是钦宗在朱邸，每不平诸幸臣之恣横。至是内侍
数十人拥郓王楷至殿门。时何瓘以殿帅守禁卫，仗
剑拒之，郓王趋前曰：“太尉岂不识楷耶？”瓘指剑以示
曰：“瓘虽识大王，但此物不识耳。”皆皇恐辟易而退，始
亟趣钦宗入立。

按《程史》：徽祖将内禅，既下哀痛之诏，以告宇内，改过
不吝，发于至诚。前一夕，即玉虚殿常奉真驭之所，百
拜密请，祈以身寿社稷。夜漏五彻焚词，其间嫔嫱巨
珰，但闻谒祷声，而莫知其所以然。明日，遂御玉华阁，
召宰执书“传位东宫”四字，以付蔡攸。又二日，钦宗遂
即位。实宣和七年十二月辛酉也。

### 钦宗靖康二年五月庚寅朔高宗以康王即皇帝位于南京

按《宋史高宗本纪》，“高宗讳构，字德基，徽宗第九子，母
曰显仁皇后韦氏。大观元年五月乙巳生东京之大
内，赤光照室。八月丁丑赐名，授定武军节度使，检校
太尉，封蜀国公。二年正月庚申，封广平郡王。宣和三
年十二月壬子，进封康王。资性朗悟，博学彊记，读书
日诵千馀言，挽弓至一石五斗。宣和四年，始冠，出就”
外第。靖康元年春正月，金人犯京师，军于城西北，遣
使入城，邀亲王、宰臣议和。军中。朝廷方遣同知枢密
院事李棁等使金，议割太原、中山、河间三镇，遣宰臣
授地，亲王送大军过河。钦宗召帝谕指，帝慷慨请行，
遂命少宰张邦昌为计议使，与帝俱。金帅斡离不留
之军中旬日，帝意气闲暇。二月，会京畿宣抚司都统
制姚平仲夜袭金人砦，不克。金人见责，邦昌恐惧涕
泣，帝不为动。斡离不异之，更请肃王。癸卯，肃王至军
中，许割三镇地。进邦昌为太宰，留质军中，帝始得还。
金兵退，复遣给事中王云使金，以租赋赎三镇地。又
以蜡书结辽降将耶律余睹，为金入所得。八月，金帅
黏罕复引兵深入，陷太原，斡离不破真定。冬十月，王
云从吏自金先还，言金人须帝再至乃议和。云归，言
金人坚欲得地，不然进兵取汴都。十一月，诏帝使河
北，奉衮冕、玉辂，尊金主为伯，上尊号十八字。被命即
发京师。以门下侍郎耿南仲主和议，请与俱，乃以其
子中书舍人延禧为参议官偕行。帝由滑、濬至磁州，
守臣宗泽请曰：“肃王去不返，金兵已迫，复去何益？请
留磁。”磁人以云将挟帝入金，遂杀云。时黏罕、斡离不
已率兵渡河，相继围京师，从者以磁不可留。知相州
汪伯彦亦以蜡书请帝还相州。闰月，耿南仲驰至相
见帝，致辞，以面受钦宗之旨，尽起河北兵入卫，帝乃
同南仲募兵勤王。初，朝廷闻金兵渡河，欲拜帝为元
帅。至是殿中侍御史胡唐老复申“元帅”之议，尚书右
仆射何栗拟诏书以进。钦宗遣阁门祗候秦仔持蜡
诏至相，拜帝为河北兵马大元帅，知中山府陈亨伯
为元帅，汪伯彦、宗泽为副元帅。仔于顶发中出诏，帝
读之呜咽，兵民感动。十二月壬戌朔，帝开大元帅府，
有兵万人，分为五军，命武显大夫陈淬、都统制军马、
阁门祗候侯章赍蜡书至自京师。诏帝“尽发河北兵，
命守臣自将。”帝乃下令诸郡守与诸将议引兵渡河。
乙亥，帝率兵离相州。丙子，履冰渡河。丁丑，次大名府，
宗泽以二千人先诸军至，知信德府梁扬祖以三千
人继至，张使苖傅、杨沂中、田师中皆在麾下，兵威稍
振。会签书枢密院事曹辅赍蜡诏至，云：“金人登城不
下，方议和好，可屯兵近甸，毋轻动。”汪伯彦等皆信和

帝在军中，自是泽不复预府中谋议。帝决意趋东平。
庚寅，帝发大名。建炎元年春正月癸巳，帝至东平。初，
帝军在相州，京城围久，中外莫知帝处。及是陈请四
集，取决帅府。壬寅，高阳关路安抚使黄潜善、总管杨
惟忠亦部兵数千至东下，命潜善进屯兴仁，留惟忠
为元帅都统制。金人闻帝在澶渊，遣甲士及中书舍
人张澂来召，宗泽命壮士射之，澂乃遁。伯彦等请帝
如济州。二月庚辰，发东平。癸未，次济州。时帅府官军
及群盗来归者号百万人，分屯济、濮诸州府，而诸路
勤王兵不得进，二帝已在金人军中。三月丁酉，金人
立张邦昌为帝，称“大楚。”黄潜善以告，帝恸哭，僚属欲
奉帝驻军宿州，谋渡江左。帝闻三军籍籍，遂辄承制，
以宗泽为徽猷阁待制。丁巳，斡离不退师。徽宗北迁。
戊午，承制，以汪彦伯为显谟阁待制、充元帅，潜善为
徽猷阁待制、充副元帅。夏四月，黏罕退师，钦宗北迁。
癸亥，邦昌尊元祐皇后为宋太后，遣人至济州访帝，
又遣吏部尚书谢克家来迎。耿南仲率幕僚劝进，帝
避席流涕，逊辞不受。伯彦等引天命人心为请，且谓
《靖康纪元》为十二月立康之兆。帝曰：“当更思之。”以知
淮宁府赵子崧为宝文阁学士、元帅府参议官、东南
道总管，统东南勤王兵。邦昌遣阁门宣赞舍人蒋师
愈等持书诣帝，自言从权济事，及将归宝避位之意。
帝亦贻诸帅书，以未得至京，已至者毋辄入闻。资政
殿大学士、领开封府事李纲在湖北，遣刘默持书访
之。又谕宗泽等以“受伪命之人，义当诛讨，然虑事出
权宜，未可轻动。”泽复书谓：“邦昌篡乱踪迹已无可疑，
宜早正天位，兴复社稷，不可不断。”门下侍郎吕好问
亦以蜡书来，言帝不自立，恐有不当立而立者。丁卯，
谢克家以大宋受命之宝至济州，帝恸哭跪受，命克
家还京师，趣办仪物。戊辰，济州父老诣军门言：“州四
旁望见城中火光属”天，请帝即位于济。会宗泽来言，
南京乃艺祖兴王之地，取四方中漕运尤易，遂决意
趋应天。是夕，邦昌手书上延福宫太后尊号曰元祐
皇后，入居禁中，以尚书左丞冯澥为奉迎使。皇后又
遣兄子卫尉少卿孟忠厚持手书遗帝，皇后垂帘听
政，邦昌权尚书左仆射，率在京百官上表劝进，不许。
甲戌，皇后手书告中外，俾帝嗣统。乙亥，百官再上表，
又不许。丁丑，冯澥等至济州，百官三上表，许以权听
国事。戊寅，命宗泽先勒兵，分驻长垣、韦城等县，以备
非常。东道副总管朱胜非至济州，宣抚司统制官韩
世忠以兵来会。庚辰，帝发济州，鄜延副总管刘光世
自陕州来会，以光世为五军都提举。辛巳，次单州。壬
午，次虞城县。西道都统管王襄自襄阳来会。癸未，至
应天府。皇后诏有司备法驾仪仗。乙酉，张邦昌至，伏
地恸哭请死，帝慰抚之。承制以汪伯彦为显谟阁直
学士，黄潜善为徽猷阁直学士，权吏部尚书。王时雍
等奉乘舆服御至，群臣劝进者益众，命有司筑坛府
门之左。五月庚寅朔，帝登坛受命，礼毕，恸哭遥谢。二
帝即位于府治，改元建炎，大赦，常赦所不原者，咸赦
除之。

按《贵耳集》：徽宗北狩，有谍者持一黄中单来，御书云：
“赵岐注《孟子》，付黄潜善诸人。”审思之，孟即瑶华太后，
赵即康王，高宗由是中兴。

按《闻见后录》：上为天下兵马大元帅，至南都，筮日即
帝位。昭慈太后遣内侍官卲成章以乘舆服御来，有
一道冠，非人间之制，成章捧以奉上曰：“太母以奉殿
下，祖宗以来，退朝燕闲不裹巾，只戴道冠。自神宗始
易以巾，非旧制也。愿殿下即位后，退朝燕闲，只戴此
冠，庶几如祖宗时气象。”上流涕受之。

### 高宗绍兴三十二年五月丙子孝宗以皇太子受内禅即皇帝位〈按通鉴纲目作六月即位〉

按《宋史孝宗本纪》，孝宗讳眘，字元永，太祖七世孙也。
初，太祖少子秦王德芳生英国公惟宪，惟宪生新兴
侯从郁，从郁生华阴侯世将，世将生庆国公令譮，令
譮生子称是为秀王。王夫人张氏梦人拥一羊遗之
曰：“以此为识。”已而有娠，以建炎元年十月戊寅生帝
于秀州青杉闸之官舍，红光满室，如日正中。少长，命
名伯琮。及元懿太子薨，高宗未有后，而昭慈圣献皇
后亦自江西还行在，后尝感异梦，密为高宗言之，高
宗大寤。会右仆射范宗尹亦造膝以请，高宗曰：“太祖
以神武定天下，子孙不得享之，遭时多艰，仪落可悯。
朕若不法仁宗为天下计，何以慰在天之灵？”于是诏
选太祖之后。同知枢密院事李回曰：“艺祖不以大位
私其子，发于至诚。陛下为天下远虑，合于艺祖，可以
昭格天命。”参知政事张守曰：“艺祖诸子不闻失德而
传位太宗，过尧、舜远甚。”高宗曰：“此事不难行，朕于‘伯’
《字行》中选择，庶几昭穆顺序。”而上虞丞娄寅亮亦上
书言：“昌陵之后，寂寥无闻，仅同民庶。艺祖在上，莫肯
顾歆，此金人所以未悔祸也。望陛下于伯字行内，选
太祖诸孙有贤德者。”高宗读之，大感叹。绍兴二年五月，选帝育于禁中。三年二月，除和州防御使，赐名瑗。
壬寅，改贵州。五年五月，用左仆射赵鼎议，立书院宫
中教之，既成，遂以为资善堂。帝读书彊记，天资特异。
己亥，制授保庆军节度使，封建国公。六月己酉，听读
资善堂，以徽猷阁待制范冲兼翊善，起居郎朱震兼
赞读。高宗命帝见冲，震皆拜。十二年正月丁酉，加检
校少保，封普安郡王。三月壬寅，出阁就外第。十三年
九月，秀王殁于秀州。十四年正月庚辰，用廷臣议，听
解官行服。十六年四月乙巳，免丧还旧官。十七年六
月戊午，改常德军节度使。二十四年，衡州盗起，秦桧
遣殿前司将官辛立将千人捕之，不以闻。帝入侍言
之，高宗大惊。明日，以问桧，桧谓“不足烦圣虑，故不敢
闻，俟朝久盗平则奏矣。”桧退，知为帝言，忌之。及桧疾
笃，其家秘不以闻，谋以子熹代相，帝又密启高宗破
其奸。三十年二月癸酉，立为皇太子，更名玮。甲戌，诏
下。丙子，制授宁国军节度使、开府仪同三司，进封建
王。制出，中外大悦。四月，赐字元瓌。三十一年十月壬
子，以明堂恩，改镇南军节度使。先是，金人犯边，高宗
下诏亲征，而两淮失守，朝臣多陈退避之计。帝不胜
其忿，请率师为前驱。直讲史浩以疾在告，闻之，亟入
为帝言：“太子不宜将兵。”乃为草奏，因中宫以进，请卫
从以共子职。高宗因亦欲帝遍识诸将。十二月，遂扈
跸如金陵。三十二年五月甲子，立为皇太子，改名眘。
初，高宗久有禅位之意，尝以谕帝，帝流涕固辞，会有
边事，不果。及归自金陵，陈康伯求去，高宗复以倦勤
谕之。中书舍人唐文若闻而请对，言“不宜急遽，故先
下建储之诏，赐今名。”既又命学士承旨洪遵为太子
择字，遵拟四字以进，皆不称旨。甲戌，御笔赐字元永。
乙亥，内降御札：“皇太子可即皇帝位，朕称太上皇帝，
退处德寿宫，皇后称太上皇后。”丙子，遣中使召帝入
禁中面谕之。帝又推逊不受，即趋侧殿门，欲还东宫，
高宗勉谕再三，乃止。于是高宗出御紫宸殿，辅臣奏
事毕，高宗还宫，百官移班殿门外，拜诏毕，复入班殿
庭。顷之，内侍掖帝至御榻前，侧立不坐，内侍扶掖至
七八，乃略就坐。宰相率百僚称贺，帝遽兴，辅臣升殿
固请，帝愀然曰：“君父之命，出于独断，然此大位，惧不
克当。”班退，太上皇帝即驾之德寿宫，帝服袍履，步出
祥曦殿门，冒雨掖辇以行，及宫门弗止。上皇麾谢再
三，且令左右扶掖以还，顾曰：“吾付托得人，吾无憾矣。”
左右皆呼万岁。是日，诏有司议太上皇帝、太上皇后
尊号以闻。在内诸司日轮官吏应奉德寿宫，增置德
寿宫提点干办等官，德寿宫宿卫依皇城及宫门法。
丁丑，朝德寿宫。戊寅，大赦。诏宰相率百官月两朝德
寿宫。己卯，以即位告于天地、宗庙、社稷。庚辰，诏五日
一朝德寿宫。按《礼志》：高宗内禅。绍兴三十二年六
月十日御札：“皇太子可即皇帝位，朕称太上皇帝，退
处德寿宫，皇后称太上皇后，应军国事并听嗣君处
分。”十一日，行内禅礼，有司设仗紫宸殿，宰臣、文武百
僚立班，皇帝出宫呜鞭，禁卫诸班直亲从仪仗，并内
侍省执骨朵使臣等，并迎驾自赞常起居皇帝升御
座，知阁门官以下并内侍都知御带以下一班起居，
次管库一班起居，次宰执以下常起居讫。左仆射陈
康伯、知枢密院事叶义问、参知政事汪澈、同知枢密
院事黄祖舜升殿奏曰：“臣等不才，辅政累年，罪戾山
积，乃蒙容贷，不赐诛责。今陛下超然独断，高蹈尧、舜
之举，臣等心实钦仰。但自此不获日望清光，犬马之
情，不胜依恋。”因再拜辞，相与泣下，几至号恸。帝亦为
之流涕曰：“朕在位三十六年，今老且病，久欲闲退。此
事断自朕心，非由臣下开陈，卿等当悉力以辅嗣君。”
康伯等复奏曰：“皇太子仁圣，天下所共知。似闻谦逊
太过，未肯便御正殿。”帝曰：“朕前此固尝与之言，早来
禁中，又”面谕之，即步行，径趋侧殿门，欲还东宫，已再
三敦勉邀留，今在殿后矣。宰执降阶，皇帝降坐，鸣鞭
还内。宰臣、文武百僚并退，立班听宣诏讫，再拜舞蹈，
三称万岁。再拜讫，班权退，复追班入，诣殿下立班。少
顷，新皇帝服履袍，涕泣出宫。禁卫、诸班直、亲从、仪仗
等迎驾，起居、鸣鞭，内侍扶掖皇帝至御榻，涕泣再三
不坐。内侍传太上皇帝圣旨，请皇帝升御座。皇帝升
御座，东侧坐，知阁门官以下一班起居称贺，次管军
官一班起居称贺，次文武百僚横行北向立，舍人当
殿文武百僚宰臣陈康伯以下起居称贺。皇帝降御
座，侧身西向不坐。俟宰臣以下再拜舞蹈，三称万岁，
起居称贺毕，康伯等升殿奏：“臣等言，愿陛下即御座
以正南面，上副太上皇帝传授之意。”帝愀然曰：“君父
之命出于独断，此大位惧不敢当，尚容辞避。”康伯等
再奏：“兹者伏遇皇帝陛下应天顺人，龙飞宝位，第以
驽下之材，恐不足以仰辅新政。然依乘风云，千载之
遇，实与四海苍生，不胜幸庆。”再拜贺毕，奏事而退。宰
执下殿，皇帝还内，鸣鞭，宰执、文武百僚赴祥曦殿，候
太上皇帝登辇，扈从至德寿宫而退。翌日，诣德寿宫
朝见。前期，仪鸾司设大次于德寿宫门内，小次于殿东廊西向。其日，俟皇帝出即御座，从驾臣僚、禁卫等
起居如常仪。皇帝降御座，乘辇至德寿宫，文武百僚
诣宫门外迎驾，起居讫，前导官、太常卿、阁门官、太常
博士、礼直官先入诣大次前，分左右立定。俟皇帝降
辇入次，御史台、阁门、太常寺报文武百僚入诣殿庭，
北向立定。前导官导皇帝入小次，帘降。俟太上皇帝
即御座小次，帘卷。前导官导皇帝升殿东阶，诣殿上
折槛前，奏“请拜。”皇帝再拜。讫，前导官导皇帝稍前，躬
奏“圣躬万福。”讫，复位，再拜讫，导皇帝诣太上皇帝御
座之东，西向立。殿下在位官皆再拜，搢笏，三舞蹈，三
叩头，出笏就拜，又再拜。班首不离位，奏“圣躬万福”，又
再拜。班退，前导官以次退，从驾官归幕次，以俟从驾
太上皇帝。驾兴，皇帝从入见太上皇后，如宫中之仪。
皇帝还内如来仪。每遇正旦、冬至及朔望，并依上仪。
十二日，帝诣德寿宫，以雨，百僚免入见，上就宫中行
礼。自后诣宫，若行宫中礼，即不集百官陪位。十三日，
诏令宰臣率百官于初一日、十六日诣德寿宫起居。
又诏：“朕欲每日一朝德寿宫，修晨昏之礼。面奉慈训，
恐废万几，劳烦群下，不蒙赐许。礼官宜重定其期，如
前代朝朔望，甚为疏阔，朕不敢取。”于是礼部、太常寺
言：“《汉书》高皇帝五日一朝太上皇，乞依此故事，每五
日一次诣德寿宫朝见，如宫中礼。”帝始御后殿。宰臣
陈康伯等奏：“臣等朝德寿宫，太上皇宣谕，车驾每至
宫，必于门外降辇，已再三勉谕。既行家人之礼，自宜
至殿上降辇。”帝曰：“太上有旨，不须五日一朝，只朝朔
望，朕心未安。宜令有司详议，如宫门降辇，臣子礼所
当然。”于是礼部、太常言：“除朝朔望外，乞于每月初八、
二十三日诣德寿宫，起居如宫中仪。”自后皆遵此制，
如值雨，盛暑、祁寒，临期承太上特旨乃免。十一月冬
至，上诣德寿宫称贺上寿礼毕，入见太后，如宫中礼。
自后冬至并同。隆兴元年正月朔，帝率百官诣德寿
宫，如冬至仪。自后正旦并同。乾道元年二月朔，帝诣
德寿宫，恭请太上太后至延祥观烧香，太上与帝乘
马，太后于后乘舆，次幸聚景园，次幸玉津园。自后，帝
诣德寿宫恭请太上太后至南内，或幸延祥观、灵隐
寺、天竺寺恭进太上圣政，册命皇太子起居称谢。遇
游幸则宰执以下从驾，至游幸所，除管军、环卫官等，
俟驾还，护从还内，宰执以下并免护从，先退。淳熙十
六年，孝宗内禅，皇太子即皇帝位；绍熙五年，光宗内
禅，皇子嘉王即皇帝位。并如绍兴三十二年故事。

### 孝宗淳熙十六年二月壬戌光宗以皇太子受内禅即皇帝位

按《宋史光宗本纪》，光宗讳惇，孝宗第三子也，母曰成
穆皇后郭氏，绍兴十七年九月乙丑，生于藩邸。二十
年，赐今名，授右监门卫率府副率，转荥州刺史。孝宗
即位，拜镇洮军节度使，开府仪同三司，封恭王。及庄
文太子薨，孝宗以帝英武类己，欲立为太子，而以其
非次迟之。乾道六年七月，太史奏“木火合宿，主册太”
子当有赦。是时，虞允文相因请蚤建储贰，孝宗曰：“朕
久有此意，事亦素定。但恐储位既正，人性易骄，即自
纵逸，不勤于学，浸有失德。朕所以未建者，更欲其练
历庶务，通知古今，庶无后悔尔。”七年正月丙子朔，孝
宗上两宫尊号册宝，礼成，丞相允文复以请。孝宗曰：
“朕既立太子，即令亲王出镇外藩，卿宜讨论前代典
礼。”允文寻以闻。二月癸丑，乃立帝为皇太子，庆王恺
为雄武、保宁军节度使、判宁国府，进封魏王。三月丁
酉，受皇太子册。四月甲子，命判临安府，寻领尹事。帝
之为恭王，与讲官商较前代，时出意表，讲官自以为
不及。逮尹临安，究心民政，周知情伪，孝宗数称之，且
语丞相赵雄曰：“太子资质甚美，每遣人来问安，朕必
戒以留意问学。”淳熙十四年十月乙亥，高宗崩。十一
月己亥，百官大祥毕，孝宗手诏皇太子可令参决庶
务。以内东门司为议事堂。十五年二月戊戌，帝始赴
议事堂。自是，间日与辅臣公裳系鞋相见，内外除擢，
自馆职部刺史以上乃以闻。九月乙巳，又诏每遇朝
殿，令皇太子侍立。十一月，丞相周必大乞去，孝宗谕
曰：“朕比年病倦，欲传位太子，卿须少留。”会陈康伯家
以绍兴传位御札来上，十二月壬申，孝宗遣中使密
持赐必大，因令讨论典礼，既又密以禅意谕参知政
事留正。十六年正月辛亥，两府奏事，孝宗谕以倦勤，
欲禅位皇太子，退就休养，以毕高宗三年“之制。”因令
必大进呈诏草。二月壬戌，孝宗吉服御紫宸殿，行内
禅礼。应奉官以次称贺。内侍固请帝坐，帝固辞，内侍
扶掖至七八，乃微坐，复兴次丞相率百僚称贺。礼毕，
枢密院官升殿奏事，帝立听班退。孝宗反丧服，御后
殿，帝侍立，寻登辇，同诣重华宫。帝还内，即上尊号曰
至尊寿皇圣帝，皇后曰寿成皇后。寿皇圣帝诏立帝
元妃李氏为皇后。甲子，帝率群臣朝重华宫，大赦，百
官进秩一级，优赏诸军，蠲公私逋负及郡县淳熙十
四年以前税役。丙寅，帝率群臣诣重华宫，上尊号册、
宝。以阁门舍人谯熙载、姜特立并知阁门事。庚午，诏五日一朝重华宫。辛未，尊皇太后曰“寿圣皇太后。”

### 光宗绍熙五年秋七月宁宗以嘉王受内禅即皇帝位

按《宋史宁宗本纪》，“宁宗讳扩，光宗第二子也。母曰慈
懿皇后李氏。光宗为恭王，慈懿梦日坠于庭，以手承
之，已而有娠，乾道四年十月丙午，生于王邸。五年五
月，赐今名。十一月乙丑，授右千牛卫大将军。”七年，光
宗为皇太子，淳熙五年十月戊午，迁明州观察使，封
英国公。七年二月初就傅。九年正月始冠。十年九月
己巳，始预朝参，十一年当出阁，两宫爱之，不欲令居
外，乃建第东宫之侧，以十月甲戌迁焉。十二年三月
乙酉，迁安庆军节度使，封平阳郡王。八月辛酉，纳夫
人韩氏。十六年二月壬戌，光宗受禅。三月己亥，拜少
保、武宁军节度使，进封嘉王。帝自弱龄，尊师重傅，至
是始置翊善，以沈清臣为之。绍熙元年春，宰相留正
请立帝为储嗣。五年六月戊戌，孝宗崩，光宗以疾不
能出。壬寅，宰臣请太皇太后垂帘听政，不许，请代行
祭奠之礼，从之。丁未，宰臣奏云：“皇子嘉王仁孝夙成，
宜正储位，以安人心。”越六日，奏三上，从之。明日，遂拟
旨以进。是夕，御批付丞相云：“历事岁久，念欲退闲。”七
月辛酉，留正以疾辞去。知枢密院事赵汝愚见正去，
乃遣韩𠈁胄因内侍张宗尹以禅位嘉王之意，请于
太皇太后，不获遇，提举重华宫关礼。𠈁胄因其问告
之礼，继入内，泣请于太皇太后，太皇太后乃悟，令谕
𠈁胄曰：“好为之。”𠈁胄出告汝愚，命殿师郭杲夜分兵
卫南北。翌日禫祭，汝愚率百官诣大行柩前。太皇太
后垂帘，汝愚率同列再拜奏：“皇帝疾，不能执丧，臣等
乞立皇子嘉王为太子，以安人心。”乃奉御批八字以
奏。太皇太后曰：“既有御笔，卿当奉行。”汝愚曰：“内禅事
重，须议一指挥。”太皇太后允诺。汝愚袖出所拟以进
云：“皇帝以疾，未能执丧，曾有御笔，欲自退闲。皇子嘉
王扩可即皇帝位，尊帝为太上皇，皇后为”太上皇后。
太皇太后览毕，曰：“甚善。”汝愚出，以旨谕帝，帝固辞曰：
“恐负不孝名。”汝愚曰：“天子当以安社稷定国家为孝，
今中外忧乱，万一变生，置太上皇何地？”众扶入素幄，
披黄袍，方却立未坐。汝愚率同列再拜。帝诣几筵殿，
哭尽哀。须臾，立仗讫，催百官班。帝衰服出，就重华殿
东庑素幄立，内侍扶掖，乃“坐，百官起居讫，乃入行禫
祭礼。诏建泰安宫以奉太上皇。太上皇后汝愚即丧
次，请召还留正。乙丑，太皇太后命立崇国夫人韩氏
为皇后。丙寅，大赦，百官进秩一级，赏诸军。”诏车驾五
日一朝泰安宫，百官月两朝，以即位告于天地宗庙
社稷。按《徐谊传》，谊提举浙西常平，守右司郎中，迁
左司。孝宗疾浸棘，上久稽定省，谊入谏，退告宰相曰：
“上慰纳从容，然目瞪不瞬，意思恍惚，真疾也。宜祷祠
郊庙，进皇子嘉王参决。”丞相留正不克用。孝宗崩，上
不能丧，祭奠有祝，有司不敢摄，百官皆未成服。谊与
少保吴琚议，请太皇太后临朝，扶嘉王代祭。及将禫，
正忧惧，仆于殿庭而去。谊以书谯赵汝愚曰：“自古人
臣为忠则忠，为奸则奸，忠奸杂而能济者，未之有也。
公内虽心惕，外欲坐观，非杂之谓欤？国家安危，在此
一举。”汝愚问策安出，谊曰：“此大事，非宪圣太后命不
可。而知阁门事韩𠈁胄，宪圣之戚也，同里蔡必胜与
𠈁胄同在阁门，可因必胜招之。”𠈁胄至，汝愚以内禅
议遣𠈁胄请于宪圣，𠈁胄因内侍张宗尹、关礼达汝
愚意，宪圣许之。宁宗即位，谊迁检正中书门下诸房
公事。按《赵汝愚传》：汝愚进敷文阁学士、知福州。绍
熙二年，召为吏部尚书。先是，高宗以宫人黄氏侍光
宗于东宫，及即位为贵妃，后李氏，意不能平。是年冬
十一月郊，有司已戒而风雨暴至，光宗震惧。及斋宿
青城，贵妃暴薨，驾还，闻之恚。是夕疾作。内侍驰白孝
宗，孝宗仓卒至南内，问所以致疾之由，不免有所戒
责。及光宗疾稍平，汝愚入对，上常以五日一朝孝宗
于重华宫。至是，往往以传旨免，至会庆节上寿，驾不
出，冬至朝贺，又不出，都人以为忧。汝愚往复规谏，上
意乃悟。汝愚又属嗣秀王伯圭调护，于是两宫之情
通。光宗及后俱诣北内，从容竟日。光宗之疾，生于疑
畏，其未过宫也，汝愚数从容进谏，光宗出，闻其语辄
悟，入辄复疑。五年春，孝宗不豫，夏五月，疾日臻。光宗
御后殿，丞相率同列入，请上诣重华宫侍疾，从臣、台
谏继入，阁门吏以故事止之，不退。光宗益疑，起入内。
越二日，宰相又请对，光宗令知阁门事韩𠈁胄传旨
云：“宰执并出。”于是俱至浙江亭俟命。孝宗闻之忧甚。
嗣秀王简丞相传孝宗意，令宰执复入。𠈁胄奏曰：“昨
传旨令宰执出殿门，今乃出都门，请自往宣押。”汝愚
等乃还第。六月丁酉夜五鼓，重华大阉扣宰执私第，
报孝宗崩，中书以闻。汝愚恐上疑，或不出视朝，持其
札不上。次日，上视朝，汝愚以《提举重华宫关礼状》进，
上乃许过北内，至日昃不出，宰相率百官诣重华宫
发丧。壬寅，将成服，留正与汝愚议，介少傅吴琚请宪

恭请。若皇帝不出，百官相与恸哭于宫门，恐人情骚
动，为社稷忧。乞太皇太后降旨，以皇帝有疾，暂就宫
中成服。然丧不可无主，祝文称‘孝子嗣皇帝，宰臣不
敢代行。太皇太后，寿皇之母也，请摄行祭礼’。”盖是时
正汝愚之请垂帘也，以国本系乎嘉王，欲因帘前奏
陈宗社之计，使命出帘帏之间，事行庙堂之上，则体
正言顺，可无后艰。而吴琚素畏慎，且以后戚不欲与
闻大计，此议竟格。丁未，宰臣以下待对和宁门，不报，
乃入奏云：“皇子嘉王仁孝夙成，宜早正储位，以安人
心。”又不报。越六日，再请，御批云：“甚好。”明日，同拟旨以
进，乞上亲批付学士院降诏。是夕，御批付丞相云：“历
事岁久，念欲退闲。”留正见之惧，因朝临，佯仆于庭，密
为去计。汝愚自度不得辞其责，念故事须坐甲以戒
不虞，而殿帅郭杲莫有以腹心语者。会工部尚书赵
彦逾至私第，语及国事，汝愚泣，彦逾亦泣。汝愚因微
及与子意，彦逾喜。汝愚知彦逾善杲，因缪曰：“郭杲傥
不同，奈何？”彦逾曰：“某当任之。”约明乃复命。汝愚曰：“此
大事，已出诸口，岂容有所俟乎？”汝愚不敢入私室，退
坐屏后，以待彦逾之至。有顷，彦逾至，议遂定。明日，正
以五更肩舆出城去，人心益摇，汝愚处之恬然。自吴
琚之议不谐，汝愚与徐谊、叶适谋可以白意于慈福
宫者，乃遣韩𠈁胄以内禅之意请于宪圣。𠈁胄因所
善内侍张宗尹以奏，不获命；明日往，又不获命。𠈁胄
逡巡将退，重华宫提举关礼见而问之，𠈁胄具述汝
愚意，礼令少俟，入见宪圣而泣。宪圣问故，礼曰：“圣人
读书万卷，亦尝见有如此时而保无乱者乎？”宪圣曰：
“此非汝所知。”礼曰：“此事人人知之。今丞相已去，所赖
者赵知院，旦夕亦去矣。”言与泪俱。宪圣惊曰：“知院同
姓，事体与他人异，乃亦去乎？”礼曰：“知院未去，非但以
同姓，故，以太皇太后为可恃耳。今定大计而不获命，
势不得不去，将如天下何？愿圣人三思。”宪圣问：𠈁胄
安在，礼曰：“臣已留其俟命。”宪圣曰：“事顺则可令谕，好
为之。”礼报𠈁胄，且云：来早，太皇太后于寿皇梓宫前
垂帘，引执政。𠈁胄复命，汝愚始以其事语陈骙、余端
礼使郭杲及步帅阎仲夜以兵卫南北内，礼使其姻
党宣赞舍人傅昌朝密制黄袍。是日，嘉王谒告，不入
临。汝愚曰：“禫祭重事，王不可不出。”翌日，禫祭，群臣入，
王亦入。汝愚率百官诣大行前。宪圣垂帘，汝愚率同
列再拜，奏：“皇帝疾，未能执丧，臣等乞立皇子嘉王为
太子，以系人心。”皇帝批出有“甚好”二字，继有“‘念欲退
闲’之语，取太皇太后处分。”宪圣曰：“既有御笔，相公当
奉行。”汝愚曰：“兹事重大，播之天下，书之史册，须议一
指挥。”宪圣允诺。如愚袖出所拟太皇太后指挥以进，
云：“皇帝以疾，至今未能执丧，曾有御笔，欲自退闲。皇
子嘉王扩可即皇帝位，尊皇帝为太上皇帝，皇后为
太上皇后。”宪圣览毕曰：“甚善。”汝愚奏：“自今臣等有合
奏事，当取嗣君处分。然恐两宫父子间有难处者，须
烦太皇太后主张。”又奏：“上皇疾未平，骤闻此事，不无
惊疑，乞令都知杨舜卿提举，本宫任其责。”遂召舜卿
至帘前面谕之。宪圣乃命皇子即位。宁宗诣几筵殿，
哭尽哀，须臾，立仗讫，催百官班。帝衰服出，就重华殿
东庑素幄立，内侍扶掖，乃坐。百官起居讫，行禫祭礼。
汝愚即丧次召还留正长百僚，命朱熹待制经筵，悉
收召士君子之在外者。侍御史张叔椿请议正弃国
之罚，汝愚为迁叔椿官。是月，上命汝愚兼权参知政
事。留正至，汝愚乞免兼职，乃除特进、右丞相。汝愚辞
不拜，曰：“同姓之卿，不幸处君臣之变，敢言功乎？”乃命
以特进为枢密使，汝愚又辞特进。

### 宁宗嘉定十七年闰八月丁酉理宗以沂王即皇帝位

按《宋史理宗本纪》，“理宗讳昀，太祖十世孙。父希瓐，追
封荣王，家于绍兴府山阴县。母全氏，以开禧元年正
月癸亥生于邑中虹桥里第。前一夕，荣王梦一紫衣
金帽人来谒。比寤，夜漏未尽十刻，室中五采烂然，赤
光属天，如日正中。既诞三日，家人闻户外车马声，亟
出无所睹。幼尝昼寝，人忽见身隐隐如龙鳞。是时，宁”
宗弟沂靖惠王薨，无嗣，以宗室希瞿子赐名均为沂
王后，寻改赐名贵和。嘉定十三年八月，景献太子薨，
宁宗以国本未立，选太祖十世孙年十五以上者教
育，如高宗择普安、恩平故事，遂以十四年六月丙寅
立贵和为皇子，改赐名竑，而以帝嗣沂王。六月乙亥，
补秉义郎，八月甲子，授右监门卫大将军，赐名贵诚。
十五年五月丁巳，以竑为检校少保，进封济国公。己
未，以帝为邵州防御使。帝性凝重寡言，洁修好学，每
朝参待漏，或多笑语，帝独俨然，出入殿庭，矩度有常，
见者敛客。会济国公竑与丞相史弥远有违言，弥远
日谋媒糵其失于宁宗，属意于帝而未遂。十七年八
月丙戌，宁宗违豫，自是不视朝。壬辰，疾笃，弥远称诏，
以贵诚为皇子，改赐名昀，授武泰军节度使，封成国
公。闰月丙申，宁宗疾甚，丁酉，崩于福宁殿。弥远使杨谷、杨石入白杨皇后，称遗旨，以皇子竑开府仪同三
司，进封济阳郡王，判宁国府，命子昀嗣皇帝位，大赦。
尊杨皇后曰皇太后，同听政。封竑为济王，赐第湖州，
以醴泉观使就第。按《宁宗杨皇后传》：嘉定十四年，
帝以国嗣未定，养宗室子贵和，立为皇子，赐名竑。史
弥远为丞相，既信任于后，遂专国政，竑渐不能平，弥
远阴蓄异志，欲立他宗室子昀为皇子，遂阴与昀通。
十七年闰八月丁酉，帝大渐，弥远夜召昀入宫，后尚
未知也。弥远遣后兄子谷及石以废立事白后，后不
可，曰：“皇子先帝所立，岂敢擅变！”是夜凡七往反，后终
不听。谷等乃拜泣曰：“内外军民皆已归心，苟不立之，
祸变必生，则杨氏无噍类矣。”后默然良久，曰：“其人安
在？”弥远等召昀入，后拊其背曰：“汝今为吾子矣。”遂矫
诏废竑为济王，立昀为皇子，即帝位。尊皇后曰皇太
后，同听政。按《宗室传》：镇王竑，“希瞿之子也。初，沂靖
惠王薨，无嗣，以竑为之后，赐名均，寻改赐名贵和。”太
子询薨，迺立贵和为皇子，赐名竑，授宁武军节度使，
封祁国公。嘉定十五年五月，加检校少保，封齐国公。
十七年六月辛未，竑生子，诏告天地、宗庙、社稷、宫观。
八月癸未，赐竑子名铨，授左千牛卫大将军。丁亥，铨
薨，赠复州防御使，追封永宁侯，竑上表称谢。竑好鼓
琴，丞相史弥远买美人善鼓琴者，纳诸御，而厚廪其
家，使美人瞷竑，动息必以告。美人知书慧黠，竑嬖之。
宫壁有《舆地图》，竑指琼厓曰：“吾他日得志，置史弥远
于此。”又尝呼弥远为新恩，以他日非新州则恩州也。
弥远闻之，尝因七月七日进《乞巧奇玩》以觇之，竑乘
酒碎于地。弥远大惧，日夕思以处竑，而竑不知也。时
沂王犹未有后，方选宗室希瓐子昀继之。一日，弥远
为其父饭僧净慈寺，独与国子学录郑清之登惠日
阁，屏人语曰：“皇子不堪负荷，闻后沂邸者甚贤，今欲
择讲官，君其善训迪之。事成，弥远之坐，即君坐也。然
言出于弥远之口，入于君之耳，若一语泄者，吾与君
皆族矣。”清之拱手曰：“不敢。”乃以清之兼魏忠宪王府
教授。清之日教昀为文，又购高宗书俾习焉。清之上
谒弥远，即以昀诗文翰墨以示弥远，誉之不容口。弥
远尝问清之：“吾闻其贤已熟，大要竟何如？”清之曰：“其
人之贤，更仆不能数。然一言以断之曰：‘不凡’。”弥远颔
之，再三策立之，意益坚。清之始以小官兼教授，其后
累迁兼如故。宁宗崩，弥远始遣清之往，告昀以将立
之之意。再三言之，昀默然不应。最后清之乃言曰：“丞
相以清之从游之久，故使布腹心于足下。今足下不
答一语，则清之将何以复命于丞相？”昀始拱手徐答
曰：“绍兴老母在。”清之以告，弥远益相与叹其不凡。竑
跂足以需宣召，久而不至。弥远在禁中，遣快行宣皇
子，令之曰：“今所宣是沂靖惠王府皇子，非万岁巷皇
子。苟误，则汝曹皆处斩。”竑不能自已，属目墙壁间，见
快行过其府而不入，疑焉。已而拥一人径过，天已暝，
不知其为谁，甚惑。昀既至，弥远引入柩前，举哀毕，然
后召竑。竑闻命亟赴，至则每过宫门，禁卫拒其从者，
弥远亦引入柩前，举哀毕，引出，惟殿帅夏震守之。既
而召百官立班听遗制，则引竑仍就旧班。竑愕然曰：
“今日之事，我岂当仍在此班？”震绐之曰：“未宣制以前，
当在此宣制后乃即位耳。”竑以为然。未几，遥见烛影
中一人已在御座。宣制毕，阁门赞呼百官拜舞，贺新
皇帝即位。竑不肯拜，震捽其首，下拜。皇后矫遗诏竑
开府仪同三司，进封济阳郡王，判宁国府。帝因加竑
少保，进封济王。九月丁丑，以竑充醴泉观使，令就赐
第。宝庆元年正月庚午，湖州人潘壬与其弟丙谋立
竑。竑闻变，匿水窦中，壬等得之，拥至州治，以黄袍加
身。竑号泣不从，不获已，与之约曰：“汝能勿伤太后官
家乎？”众许诺，遂发军资库金帛、会子犒军，命守臣谢
周卿率官属入贺，伪为李全榜揭于门，数弥远废立
罪云：“今领精兵二十万水陆进讨。比明视之，皆太湖
渔人及巡尉兵卒，不满百人耳。”竑知不成，率州兵讨
之，遣王元春告于朝。弥远命殿司将彭任讨之，至则
事平。弥远令客秦天锡托召医治竑疾，竑本无疾，丙
戌，天锡诣竑谕旨，逼竑缢于州治。按《余天锡传》：“天
锡字纯父，庆元府昌国人。丞相史弥远延为弟子师，
性谨愿，绝不预外事，弥远器重之。是时弥远在相位
久，皇子竑深恶之，念欲有废置。会沂王宫无后，丞相
欲借是阴立为后备。天锡秋告归，试于乡，弥远曰：‘今
沂王无后，宗子贤厚者，幸具以来’。”天锡绝江，与越僧
同舟。舟抵西门，天大雨，僧言：“门左有全保长者，可避
雨。”如其言过之。保长知为丞相，馆客，具鸡黍甚肃。须
臾，二子侍立，全曰：“此吾外孙也。日者尝言二儿后极
贵。”问其姓，长曰赵与莒，次曰与芮。天锡忆弥远所属，
其行亦良是，告于弥远，命二子来。保长大喜，鬻田治
衣冠，心以为沂邸后可冀也，集姻党，且诧其遇以行。
天锡引见弥远善相，大奇之。计事泄，不便遽复使归。
保长大惭，其乡人亦窃笑之。逾年，弥远忽谓天锡曰：

度益闲习。未几，召入嗣沂王，迄即帝位，是为理宗。

### 理宗景定五年冬十月丁卯度宗以皇太子即皇帝位

按《宋史》度宗本纪，度宗讳禥，太祖十一世孙。父嗣荣
王与芮，理宗母弟也。嘉熙四年四月九日生于绍兴
府荣邸。初，荣文恭王夫人全氏梦神言：“帝命汝孙，然
非汝家所有。”嗣荣王夫人钱氏梦日光照东室，是夕
齐国夫人黄氏亦梦神人采衣拥一龙纳怀中，已而
有娠。及生，室有赤光，资识内慧，七岁始言，言必合度，
理宗奇之。及在位岁久无子，乃属意托神器焉。淳祐
六年十月己丑，赐名孟启，以皇侄授贵州刺史、入内
小学。七年正月乙卯，授宜州观察使，就王邸训习。九
年正月乙巳，授庆远军节度使，封益国公。十一年正
月壬戌，改赐名孜，进封建安郡王。宝祐元年正月庚
辰，诏立为皇太子，改赐今名。癸未，授崇庆军节度使、
开府仪同三司，进封永嘉郡王。二年七月，以宗正少
卿蔡抗兼翊善。时资善堂初建，理宗制《堂记》书以赐
王。十月癸酉，进封忠王。十一月壬寅，加元服，赐字邦
寿。五年十月庚子，授镇南、遂安军节度使。景定元年
六月壬寅，立为皇太子，赐字长源。命杨栋、叶梦鼎为
太子詹事。七月丁卯，太子入东宫。癸未，行册礼。时理
宗家教甚严，鸡初鸣问安，再鸣回宫，三鸣往会议所
参决庶事。退入讲堂，讲官讲经，次讲史，终日手不释
卷。将晡，复至榻前起居，率为常。理宗问“今日讲何经”，
答之：是则赐坐赐茶，否则为之反复剖析，又不通，则
继以怒，明日须更覆讲。二年十二月癸卯，册永嘉郡
夫人全氏为皇太子妃。五年十月丁卯，理宗崩，受遗
诏，太子即皇帝位。戊辰，尊皇后谢氏曰“皇太后。”

### 度宗咸淳十年七月癸未瀛国公即皇帝位

按《宋史》瀛国公本纪，“瀛国公名显，度宗皇帝子也，母
曰全皇后。咸淳六年九月己丑，生于临安府之大内。
九年十一月授左卫上将军，封嘉国公。十年七月癸
未，度宗崩，奉遗诏即皇帝位于柩前，年四岁，谢太后
临朝称诏。